Diari Oficial de la Generalitat Valenciana


Sumari del DOGV 5037, del 28-06-2005 (2005/7375)

Informació pública de l'alternativa tècnica de programa d'actuació integrada per a l'àmbit de la unitat d'execució única del sector de nova delimitació Granata Golf del sòl urbanitzable de Tavernes de la Valldigna.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5037

Data del DOGV
:   28-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7375


Organisme emissor
:   Cereus, SA

Tipus de document
:   Anunci

Informació pública de l'alternativa tècnica de programa d'actuació integrada per a l'àmbit de la unitat d'execució única del sector de nova delimitació Granata Golf del sòl urbanitzable de Tavernes de la Valldigna. [2005/F7375]
  
La mercantil Cereus, SA, ha protocol·litzat a la notaria de Víctor Noguera Marí, situada a Tavernes de la Valldigna (València), Gran Via Germanies, número 23, planta 1, porta 1, una alternativa tècnica de programa d'actuació integrada per a l'àmbit de la unitat d'execució única del sector de nova delimitació Granata Golf del sòl urbanitzable de Tavernes de la Valldigna, la qual té els límits següents: nord, Lloma Llarga, Pla dels Germanells i Massalari (Barranc del Massalari); sud, muntanya de les Creus (Granata, Raconàs i Racó de Redó); est, zona d'afecció de l'autopista A7 del Mediterrani i muntanya de les Creus (Racó de Redó); i oest, muntanya de les Creus (Puntal de Massalari i Puntal de la Paella). L'alternativa tècnica s'integra, a més de per la corresponent memòria, també pel pla parcial de millora i els seus estudis d'inundabilitat, previ arqueològic, acústic, d'impacte ambiental i del paisatge, i per un avantprojecte d'urbanització.
  
Un exemplar de la documentació protocol·litzada està depositat a les dependències administratives de l'Ajuntament de Tavernes de la Valldigna, situades a la plaça Major, número 1, d'esta ciutat.
  
Durant el termini de 20 dies hàbils següents a la publicació del present anunci en el Diari Oficial de la Generalitat Valenciana els interessats poden comparéixer a la notaria esmentada i sol·licitar còpia o exhibició de l'acta de protocol·lització, o bé consultar a les dependències municipals l'exemplar de la documentació depositada, i presentar, al mateix ajuntament, amb relació al seu contingut, les al·legacions que consideren convenients o, si és el cas, altres alternatives tècniques en competència. Durant el termini addicional d'altres cinc dies hàbils, comptats a partir de l'acabament del termini anterior, es podran presentar a més proposicions juridicoeconòmiques sobre qualsevol de les alternatives tècniques. Tot això d'acord amb el que s'establix en l'article 48 de la Llei 6/1994, de la Generalitat Valenciana.
  
El present anunci val d'avís a aquells titulars de drets afectats per l'actuació als quals no ha sigut possible notificar-lo individualment, per desconéixer-ne la identitat o el domicili de notificació, en no constar en el cadastre, els quals figuren, amb la referència cadastral de la parcel·la i les dades d'identificació fiscal de titulars segons el registre públic esmentat, en la relació següent: